  Анжелика Тихонова корреспондент 27-тӥ куартолэзе 14 часын Удмуртиысь йӧскалык лыдӟетъюртлэн «ВКонтакте» мерлыко вотэсысь огиназ «Книжная среда» литературая куно висъет улсын Оксана Бисарлэн «Прозрачный дым. Стихи разных лет на русском и удмуртском языках» книгаеныз тодматскон ортчоз. Со сярысь ужъюртлэн пресс-службаез ивортэ. Оксана Бисар 2015-тӥ арысен кылбура. Кылбуръёсызъя кырӟанъёс кылдытыса ачиз ик быдэсъя но. Ужъёссэ мерлыко вотэсъёсын, Стихи.ру порталын но газет-журналъёсын печатла. Автор пусъе, та солэн нырысетӥ книгаез но со дунъетъёс понна ӧвӧл шуыса. Текстъёсаз со аслэсьтыз шӧдонъёссэ, малпанъёссэ гожтӥз. «Прозрачный дым» - сыӵе ним сётӥ мон книгаелы. Кылбуръёсы ӟуч гур, дорлэн шунытэз сярысь гожтэмын. Ӵын зын, солэн гурт коркаослэн муръёысьтызы тулкымъяськыса потэмез гуртын будэмъёслэн сюлэмазы мӧзмон кылдыто. Мыным нош ӵынэн вераськоно но, солы вӧсяськоно но луиз Оксана Бисар, кылбурчиКнигаен онлайн-тодматонэ солэн редакторез но поттӥсез Алексей Коробейников пыриськоз. Оксана Бисарлэсь кылбуръёссэ тупатъякуз солэн альтернатива луись кылбуръёс гожтыны мылкыдыз ӝутскиз. Соос но книгае пыризы. Удмурт кылын кылбуръёссэ тупатъямез сярысь Чутырьысь лулчеберетъя юртэн кивалтӥсь Светлана Поторочина вералоз.  Оксана Бисар творчествоеныз тодматоз, удмурт но ӟуч кылбуръёссэ лыдӟоз Пусъём, книгаен тодматон Лыдӟетъюртъёслэн огъяросси нуналазы ортчоз. Ӵапак библиотека авторъёслы юрттэт сётӥсь центр луэ. Оксана Бисарлэн творчество удысын сюресаз но Италмасысь гурт библиотекаысь ӧнерчи Анастасия Семёнова бадӟым пытьы кельтӥз. Презентация улсын со но кылбурчиен тодматскемез но ас сюрессэ шедьтыны юрттэмез сярысь вералоз. Тодматсконэ вань мылкыд карисьёсты ӧтё. 26-тӥ куартолэзе 18 часын Йӧскалык лыдӟетъюртлэн «ВКонтакте» мерлыко вотэсысь огиназ кылбурчиен Анастасия Шумиловаен онлайн-пумиськон ортчоз. Нош 20 часын «Читаем сказки, мифы и легенды онлайн» ӵектосэз улсын «Удмуртия» издательстволэн кивалтӥсез Юрий Кузнецов «Пӧртмаськись корка» выжыкылэз лыдӟоз Тодэ вайытом, Удмуртиын «Будӥсь писательлэн ӝӧк сьӧраз» элькун вожвылъяськонлы йылпумъянъёс лэсьтӥзы.  Тегъёс: Лулчеберет Ижкар Удмуртия удмуртъёс книгаос Йӧскалыклыдӟетъюрт  